Document ID: 31993R2090

31993R2090
L 190/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2090/93 НА КОМИСИЯТА
от 27 юли 1993 година
за изменение на Регламент (ЕИО) № 563/82 за определяне на подробни правила за прилагането на Регламент (ЕИО) № 1208/81 за установяване на пазарните цени на основата на скалата на Общността за класификация на кланичните трупове на възрастни говеда
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 805/68 на Съвета от 27 юни 1968 г. относно общата организация на пазара на говеждо и телешко месо (1), последно изменен с Регламент (ЕИО) № 125/93 (2),
като взе предвид Регламент (ЕИО) № 1208/81 на Съвета от 28 април 1981 г. за определяне на скала на Общността за класификация на кланичните трупове на възрастни говеда (3), последно изменен с Регламент (ЕИО) № 1026/91 (4), и по-специално член 2, параграф 2 от него,
като има предвид, че член 1, параграф 3 от Регламент (ЕИО) № 563/82 на Комисията (5), последно изменен с Регламент (ЕИО) № 3402/85 (6), определя коригиращите фактори, които се прилагат към теглото на кланичните трупове, когато представянето им се различава от референтното представяне; като има предвид, че за някои класове по степен на залоеност е необходимо да се изменят коригиращите фактори при отстраняването на външния слой мазнина, с цел те да станат в по-голяма степен съответстващи на практиката; като има предвид, че освен това е необходимо да се уточнят начините на изчисление на горепосочените коригиращи фактори според това, дали те са идентични във всяка държава-членка или се различават в различните кланици;
като има предвид, че мерките, предвидени в настоящия регламент, са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 563/82 се изменя, както следва:
1.
В член 1 се добавя следният параграф:
„4. Когато коригиращите фактори, посочени в предходния параграф, се еднакви на цялата територия на дадена държава-членка, те се изчисляват на национално ниво; когато коригиращите фактори се различават в отделните кланици, те се изчисляват индивидуално.“
2.
В приложението коригиращите фактори, предвидени за отстраняването на външния слой мазнина при класове по степен на залоеност 3 и 4, се заместват съответно от проценти на увеличение +2 и +3.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Той се прилага от 1 септември 1993 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 юли 1993 година.

Labels: 12
2
17
6